Syldavia
Syldavia on Hergén luomissa Tintti-sarjakuvissa esiintyvä, Balkanin niemimaalla sijaitseva kuvitteellinen valtio, joka joutuu usein naapurimaansa Bordurian uhkaamaksi. Syldavia esiintyi ensimmäisen kerran vuosina 1938–1939 ilmestyneessä tarinassa "Kuningas Ottokarin valtikka".
Lätsä
Lätsä ("Andy Capp") on Reg Smythen luoma sarjakuvahahmo, josta kertovaa strippisarjakuvaa on julkaistu Daily Mirrorissa ja Sunday Mirrorissa 5. elokuuta 1957 lähtien. Lätsä on hahmo, joka karttelee työtä, vuokranmaksua ja anoppiaan ja viihtyy enimmäkseen pubeissa poissa vaimonsa Floran ("Florrie Capp") luota. Piirtäjän kertoman mukaan hahmot perustuvat hänen omiin vanhempiinsa.